I 2021 ga han ut singelen «Eventyr» som han mottok gulltrofé for i august 2022 etter 3 millioner avspillinger. Han ble nominert til Spellemannprisen 2021 i klassen festmusikk for låter som «Livet på bøgda», «Eventyr» og «Jag gillar deg». Han var en av finalistene under Melodi Grand Prix 2023 med låten «Ekko inni meg». I starten av 2023 var hans låter blitt avspilt rundt 10 millioner ganger på ulike strømmetjenester. I slutten av februar 2023, etter deltakelsen i Melodi Grand Prix, hadde «Ekko inni meg» og «Eventyr» nådd henholdsvis 5.2 millioner og 4.5 millioner avspillinger på Spotify.